Diari Oficial de la Generalitat Valenciana


Sumari del DOGV 3887, del 28-11-2000 (2000/9158)

ORDRE de 10 de novembre de 2000, de la Conselleria d'Economia, Hisenda i Ocupació, per la qual es posen a disposició de la Conselleria de Justícia i Administracions Públiques els drets derivats del contracte d'arrendament de la planta cinquena i 16 places de garatge pertanyents a l'edifici situat en el carrer Roger de Llúria, núm. 19, de València, per a ubicar serveis dependents d'aquesta conselleria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3887

Data del DOGV
:   28-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9158


Data del document
:   10-11-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * València
    * lloguer
    * cultura regional
    * propietat immobiliària

ORDRE de 10 de novembre de 2000, de la Conselleria d'Economia, Hisenda i Ocupació, per la qual es posen a disposició de la Conselleria de Justícia i Administracions Públiques els drets derivats del contracte d'arrendament de la planta cinquena i 16 places de garatge pertanyents a l'edifici situat en el carrer Roger de Llúria, núm. 19, de València, per a ubicar serveis dependents d'aquesta conselleria. [2000/S9158]
  
Mitjançant contracte de data 11 de juny de 1999, la Generalitat Valenciana va procedir a l'arrendament de la cinquena planta i 16 places de garatge pertanyents a l'edifici situat en el C. Roger de Llúria, núm. 19, de València
  
Els drets derivats de l'arrendament dels locals esmentats consten en l'Inventari General de Béns i Drets de la Generalitat Valenciana amb el núm. A/02/46/250/0485 i van ser posats a disposició de la Conselleria d'Ocupació (avui Subsecretaria d'Ocupació integrada dins de la Conselleria d'Economia, Hisenda i Ocupació) mitjançant Ordre de la Conselleria d'Economia i Hisenda de data 1 de setembre de 1999.
  
La Subsecretaria d'Ocupació ha sol·licitat la rescissió del contracte d'arrendament dels locals esmentats, conseqüència del desallotjament de l'immoble per trasllat a l'edifici situat en l'avinguda Navarro Reverter, núm. 2, de València, cosa que no s'estima oportuna efectuar en estar prevista la ubicació en aquests de serveis dependents de la Conselleria de Justícia i Administracions Públiques.
  
Per això i amb la finalitat de regularitzar la situació d'utilització dels locals, pertoca efectuar la posada a disposició de la Conselleria de Justícia i Administracions Públiques per a la seua utilització d'acord amb els fins assenyalats.
  
Per això i de conformitat amb les facultats que m'atribueix l'article 62.2 de la Llei 3/1986 de 24 d'octubre, de Patrimoni de la Generalitat Valenciana.
  
ORDENE
  
Primer
  
Posar a disposició de la Conselleria de Justícia i Administracions Públiques el local en la cinquena planta i 16 places de garatge pertanyents a l'immoble situat en el carrer Roger de Llúria, núm. 19 de València.
  
Segon
  
La present ordre tindrà efectes des del dia 1 de novembre de 2000, data des de la qual la Conselleria de Justícia i Administracions Públiques tindrà competències relatives a la gestió i administració de l'immoble.
  
Tercer
  
Que la Conselleria de Justícia i Administracions Públiques designe un representant perquè concórrega amb el designat per la Direcció General de Patrimoni per a formalitzar la corresponent acta de posada a disposició dels locals.
  
València, 10 de novembre de 2000
  
El conseller d'Economia, Hisenda i Ocupació
  
VICENTE RAMBLA MOMPLET